ROMÂNIA **Avizat**

JUDEŢUL MUREŞ **Secretar General**

COMUNA NEAUA ***Keresztes Gabor***

**PRIMAR Art. 243 alin. (1) lit. “a” din O.U.G. nr. 57/2019**

**PROIECT DE HOTĂRÂRE**

privind avizarea Documentației de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea SSCT Cristești, STZ 5 – Târnăveni, STZ 6 – Bălăușeri și STZ 7 – Râciu

 ***Consiliul local Neaua, întrunit în şedinţă extraordinară de lucru din data de \_\_\_\_\_\_\_\_\_;***

 Analizând Referatul de aprobare al Primarului Comunei Neaua, înregistrat la Registratura Generală a Primăriei Comunei Neaua sub nr. \_\_\_\_\_\_\_\_;

 Văzând Avizele Comisiei pentru protecție copii, muncă și protecție socială, protecţie mediu şi turism, juridică și disciplină, ordine și siguranță publică, ale Comisiei pentru agricultură, activităţi economico financiare, activități social culturale, culte și ale Comisiei pentru învățămănt, sănătate și familie, amenajarea teritoriului și urbanism, tineret și sport din cadrul Consiliului Local al Comunei Neaua;

 Luând în considerare Raportul inspectorul din cadrul Compartimentului contabilitate și resurse umane din cadrul aparatului de specialitate al Primarului Comunei Neaua, înregistrat la Registratura Generală a Primăriei Comunei Neaua sub nr. \_\_\_\_\_\_\_\_\_\_\_;

Având în vedere dispoziţiile art. 8 alin. (3), lit. „d^1”, ale art. 10 alin. (4) - (5), art. 22 alin. (1) și (3), art. 29, art. 30 și art. 32 alin. (3) din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare;

În temeiul prevederilor art. 2 alin. (1), alin. (3) lit. c), d), e), art.6 alin.(1) – lit.„e”, „h” şi „i”, alin. (3) și art.12 alin.(2) și art.15 ale Legii nr. 101/2006 serviciului de salubrizare a localităţilor, republicată2, cu modificările şi completările ulterioare;

Potrivit reglementărilor art. 17 alin. (3) pct. 18, 20, 22 și 24, precum şi ale art. 20 coroborate cu cele ale art. 21 alin. (1) din Statutul Asociației de Dezvoltare Intercomunitară (ADI) „Ecolect Mureş”,

În considerarea prevederilor art. 13 alin. (3) din Contractul de asociere încheiat între toate unitățile administrativ-teritoriale din Județul Mureș;

Având în vedere avizarea Documentației de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea SSCT Cristești, STZ 5 – Târnăveni, STZ 6 – Bălăușeri și STZ 7 - Râciu din județul Mureș;

Văzând prevederile art. 7 din Legea nr. 52/2003 privind transparența decizională în administrația publică, republicată și așa cum a fost modificat prin art. I din O.U.G. nr. 16/2022 , în vigoare de la 2 martie 2022;

***În temeiul dispozițiilor art. 129 alin. (1) si ale alin. (2) lit.„d”, coroborate cu cele ale alin.(7) lit.„n”, art. 139, precum și cele ale art. 196 alin. (1) lit. “a” din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,***

***propune:***

**Art.1.** Se aprobă Studiul de oportunitate pentru delegarea gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea SSCT Cristești, STZ 5 – Târnăveni, STZ 6 – Bălăușeri și STZ 7 - Râciu, prevăzut în Anexa nr. 1.

**Art.2.** (1) Se aprobă gestiunea delegată, ca modalitate de operare şi administrare a infrastructurii aferente serviciului de sortare a deșeurilor reciclabile, compostare a biodeșeurilor și transfer a deșeurilor prin exploatarea SSCT Cristești, STZ 5 – Târnăveni, STZ 6 – Bălăușeri și STZ 7 - Râciu.

 (2) Se stabileşte licitaţia deschisă ca procedură de atribuire a contractelor de delegare a gestiunii prevăzute la alin.(1).

**Art.3.** (1) Se avizează Documentația de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea SSCT Cristești, STZ 5 – Târnăveni, STZ 6 – Bălăușeri și STZ 7 - Râciu, conform Anexei nr. 2.

 (2) Durata gestiunii delegate prevăzute la art. 2 este de 24 (douăzecișipatru) de luni.

 (3) Se mandatează Primarul Comunei Neaua, să voteze în Adunarea Generală a Asociaților ADI „Ecolect Mureş” Documentația de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea SSCT Cristești, STZ 5 – Târnăveni, STZ 6 – Bălăușeri și STZ 7 - Râciu - avizată conform art. 3 alin. (1) din prezenta hotărâre.

**Art.4.**(1) Se împuternicește Asociaţia de Dezvoltare Intercomunitară „Ecolect Mureş” să desfăşoare în numele şi pe seama Comunei Neaua delegarea gestiunii serviciului de salubrizare corespunzător activităților menționate la art.2 în cadrul sistemului – parte a documentației avizate conform art. 3 alin. (1).

 (2) În sensul alin. (1), ADI „Ecolect Mureş” va putea modifica documentaţia, fără un acord prealabil, în funcţie de modificările care se impun în urma verificării acesteia de către Autoritatea Naţională de Achiziţii Publice, în limitele pe care le presupune verificarea, fiind mandatată să aducă şi orice lămuriri și modificări în atenţia operatorilor economici interesaţi, pe calea clarificărilor şi anunţurilor de tip erată, respectiv de deciziile altor autorităţi publice din judeţul Mureş, fără ca modificările operate să aducă atingere standardelor de realizare a serviciilor publice de salubrizare în județul Mureș.

**Art.5.** Se mandatează ADI „Ecolect Mureş”, prin Directorul executiv, să semneze contractul de delegare cuprins în documentația aprobată, prevăzută în Anexa 2.

**Art.6.** Anexele 1 și 2 fac parte integrantă din prezenta hotărâre.

**Art.7.** Prezenta hotărâre se comunică Asociaţiei de Dezvoltare Intercomunitară „Ecolect Mureş”, care va supune aprobării în Adunarea Generală a Asociaților, Documentația de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea SSCT Cristești, STZ 5 – Târnăveni, STZ 6 – Bălăușeri și STZ 7 - Râciu din Județul Mureș, avizată conform art. 3 alin. (1), şi răspunde de aducerea ei la îndeplinire.

**INIŢIATOR**

**PRIMAR**

**Veress Grigore Dominic**